#

**Записник од 44-тата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

 **З А П И С Н И К**

 ***Од 44-тата седница на Советот на Општина Берово одржана на ден 17.06.2024 година со почеток во 08:00 часот во салата за состаноци при општина Берово*.**

 Седницата ја отвори и со неа раководеше Претседателката на Советот на Општина Берово г-ѓа Марија Буровска.

 Од вкупно 15 Советници на седницата присуствуваа 13 советници и тоа: Марија Буровска, Стево Суџуковиќ, Славица Фурнаџиска, Гоце Ружински, Глигорчо Крстовски, Герасим Гриовски, Петар Ружински, Наташа Ваканска, Виолета Марковска Димовска, Викторија Спенџарска Стеен, Александар Мишовски и Дејан Механџиски.

 Отсутни од седница беа советничките Емилија Страторски и Ангела Здравковска.

 На Седницата присуствуваa Градоначалникот на општина Берово Звонко Пекевски и м-р. Анита Рунтевски како правна поддршка.

 Претседателката на Совет, Марија Буровска, за работа на 44-тата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Записник од 43-та седница на Совет на Општина Берово;
2. Предлог Одлука за прифаќање на донација;
3. Предлог за воспоставување на меѓуопштинска соработка помеѓу општина Пехчево и општина Берово (комплетна услуга од Овластен градежен инспектор);
4. Предлог за воспоставување на меѓуопштинска соработка помеѓу општина Пехчево и општина Берово (комплетна услуга од помлад инспектор за животна средина);
5. Образец K1 – Квартален извештај за извршувањето на Буџетот на општина Берово за извештајниот период 01.01.2024 – 31.03.2024 година (прв квартал);
6. Образец К2 - Квартален извештај за достасани ненамирени обврски на општина Берово за извештаен период за квартал од 01.01.2024 – 31.03.2024 година (прв квартал);
7. Образец К3 - Квартален извештај за промените на состојбата на секое задолжување на општините и јавните претпријатија основани од општините за извештаен период за извештаен период за квартал од 01.01.2024 – 31.03.2024 година (прв квартал);
8. Квартален извештај за реализација на Програмата за активностите на Општина Берово во областа на културата во 2024 година;
9. Квартален извештај за реализација на Програмата за одбележување на значајни настани и истакнати личности со спомен обележја во Општина Берово во 2024 година;
10. Квартален извештај за реализација на Програмата за спорт во 2024 година;
11. Квартален извештај за реализација на Програмата за активностите на Општина Берово во областа на социјалната заштита во 2024 година;
12. Квартален извештај за реализација на Програмата на Општина Берово од областа на образованието во 2024 година;
13. Квартален извештај за реализација на Програмата за еднакви можности помеѓу мажите и жените за 2024 година;
14. Извештај за I квартал за Г1 ПРОГРАМА ЗА ПОДРШКА НА ЛОКАЛНИОТ ЕКОНОМСКИ РАЗВОЈ НА ОПШТИНА БЕРОВО ЗА 2024 ГОДИНА;
15. Извештај за I квартал за Г2 ПРОГРАМА ЗА ПОТТИКНУВАЊЕ НА РАЗВОЈОТ НА ТУРИЗМОТ НА ОПШТИНА БЕРОВО ЗА 2024 ГОДИНА;
16. Годишен извештај за спроведување на Програмата за развој на Источен плански регион 2021 – 2026 година за 2023 година;
17. Годишен извештај за работењето на Центарот за развој на Источен плански регион за 2023 година со Годишен финансиски извештај за работа на Центарот во 2023 година, кој е составен дел на Извештајот за работењето;
18. Извештај за работа на Дом на културата “Димитар Беровски” Берово за прв квартал од 01.01.2024 – 31.03.2024 година;
19. Тримесечен извештај за финансиско работење на ЈПКР “Услуга” Берово за 2024 година;
20. Советнички иницијативи и прашања;
21. Барања од институции и граѓани.

За збор се јави Градоначалникот Звонко Пекевски и побара дополнување на дневниот ред со 1 нова точки:

* Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект вон опфат на Урбанистички план, за градби со намена А4.3 - викенд куќи, на КП 7731 и 7732/1, КО Берово вон-град, Општина Берово;

И истата да биде 20та точка на дневен ред.

За збор се јави и советникот Владо Методиев, кој јавно истакна дека почнувајќи од денешната седница неговото учество како советник во советот на општина Берово ќе биде независно, односно дека излегува од редовите на коалицијата со советничката група на СДСМ.

Никој од советниците не се јави за збор, па се премина на гласање и **со 13 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** е усвоен следниот:

**ДНЕВЕН РЕД**

1. Записник од 43-та седница на Совет на Општина Берово;
2. Предлог Одлука за прифаќање на донација;
3. Предлог за воспоставување на меѓуопштинска соработка помеѓу општина Пехчево и општина Берово (комплетна услуга од Овластен градежен инспектор);
4. Предлог за воспоставување на меѓуопштинска соработка помеѓу општина Пехчево и општина Берово (комплетна услуга од помлад инспектор за животна средина);
5. Образец K1 – Квартален извештај за извршувањето на Буџетот на општина Берово за извештајниот период 01.01.2024 – 31.03.2024 година (прв квартал);
6. Образец К2 - Квартален извештај за достасани ненамирени обврски на општина Берово за извештаен период за квартал од 01.01.2024 – 31.03.2024 година (прв квартал);
7. Образец К3 - Квартален извештај за промените на состојбата на секое задолжување на општините и јавните претпријатија основани од општините за извештаен период за извештаен период за квартал од 01.01.2024 – 31.03.2024 година (прв квартал);
8. Квартален извештај за реализација на Програмата за активностите на Општина Берово во областа на културата во 2024 година;
9. Квартален извештај за реализација на Програмата за одбележување на значајни настани и истакнати личности со спомен обележја во Општина Берово во 2024 година;
10. Квартален извештај за реализација на Програмата за спорт во 2024 година;
11. Квартален извештај за реализација на Програмата за активностите на Општина Берово во областа на социјалната заштита во 2024 година;
12. Квартален извештај за реализација на Програмата на Општина Берово од областа на образованието во 2024 година;
13. Квартален извештај за реализација на Програмата за еднакви можности помеѓу мажите и жените за 2024 година;
14. Извештај за I квартал за Г1 ПРОГРАМА ЗА ПОДРШКА НА ЛОКАЛНИОТ ЕКОНОМСКИ РАЗВОЈ НА ОПШТИНА БЕРОВО ЗА 2024 ГОДИНА;
15. Извештај за I квартал за Г2 ПРОГРАМА ЗА ПОТТИКНУВАЊЕ НА РАЗВОЈОТ НА ТУРИЗМОТ НА ОПШТИНА БЕРОВО ЗА 2024 ГОДИНА;
16. Годишен извештај за спроведување на Програмата за развој на Источен плански регион 2021 – 2026 година за 2023 година;
17. Годишен извештај за работењето на Центарот за развој на Источен плански регион за 2023 година со Годишен финансиски извештај за работа на Центарот во 2023 година, кој е составен дел на Извештајот за работењето;
18. Извештај за работа на Дом на културата “Димитар Беровски” Берово за прв квартал од 01.01.2024 – 31.03.2024 година;
19. Тримесечен извештај за финансиско работење на ЈПКР “Услуга” Берово за 2024 година;
20. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект вон опфат на Урбанистички план, за градби со намена А4.3 - викенд куќи, на КП 7731 и 7732/1, КО Берово вон-град, Општина Берово;
21. Советнички иницијативи и прашања;
22. Барања од институции и граѓани.
23. ***Записник од 43-тата седница на Совет на Општина Берово;***

Претседателката на Совет, Марија Буровска, отвори расправа по дадената точка.. Никој од советниците не се јави за збор, па се премина на гласање и **со 13 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници,** е усвоен *Записник од 43-тата седница на Совет на Општина Берово;*

1. ***Предлог Одлука за прифаќање на донација;***

Претседателката на Совет, Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, се однесува на донација на противпожарни скали од Швајцарија за потребите на ТППЕ Берово.

Бидејќи никој од советниците не се јави за збор, се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Одлука за прифаќање на донација;*

1. ***Предлог за воспоставување на меѓуопштинска соработка помеѓу општина Пехчево и општина Берово (комплетна услуга од Овластен градежен инспектор);***

Претседателката на Совет, Марија Буровска, отвори расправа по дадената точка. За збор се јави Градоначалникот Пекевски кој образложи дека иницијативата за воспоставување на меѓуопштинска соработка е на предлог на градоначалникот на општина Пехчево, а за задоволување на потребите и услугите од инспекциските служби. По однос на предлогот за воспоставување на меѓуопштинска соработка со општина Пехчево, градоначалникот на општина Берово дава негативно мислење, односно не го прифаќа предлогот, од причина што, бараните инспектори имаат доста ангажмани на територија на нашата општина и не се во можност да даваат услуги потребни во друга општина. За збор се јави советникот Петар Ружински кој истакна дека во периодот во кој овој состав се советници во советот на општина Берово, ваков предлог за меѓуопштинска соработка со општина Пехчево се доставува веќе трети пат, и дека треба да се размисли да се помогне на општина Пехчево за да можат да ги задоволат потребите за работа во овие области, сепак законот предвидува помагање во работата преку меѓуопштинска соработка. Предлог на советничката група на ВМРО-ДПМНЕ е да се прифати предлогот за воспоставување на меѓуопштинска соработка со општина Пехчево. Градоначалникот Пекевски повторно ја образложи причината зошто не се прифаќа предлогот, односно обемноста во работата на инспекторите.

Бидејќи никој друг од советниците не се јави за збор, се премина на гласање и **со 6 гласа ЗА, 6 гласа ПРОТИВ, 1 ВОЗДРЖАН советник** нее усвоен *Предлог за воспоставување на меѓуопштинска соработка помеѓу општина Пехчево и општина Берово (комплетна услуга од Овластен градежен инспектор);*

1. ***Предлог за воспоставување на меѓуопштинска соработка помеѓу општина Пехчево и општина Берово (комплетна услуга од помлад инспектор за животна средина);***

Претседателката на Совет, Марија Буровска, отвори расправа по дадената точка и како претседател на комисијата за јавни дејности, истакна дека точката е разгледана на комисија, нема реализирано повеќе активности, заради изборниот процес, има исплата за активностите во месец јануари кои се имаат реализирано. Комисијата нема забелешки.

Бидејќи никој од советниците не се јави за збор, се премина на гласање и **со 6 гласа ЗА, 6 гласа ПРОТИВ, 1 ВОЗДРЖАН советник** нее усвоен *Предлог за воспоставување на меѓуопштинска соработка помеѓу општина Пехчево и општина Берово (комплетна услуга од помлад инспектор за животна средина);*

1. ***Образец K1 – Квартален извештај за извршувањето на Буџетот на општина Берово за извештајниот период 01.01.2024 – 31.03.2024 година (прв квартал);***

Претседателката на Совет, Марија Буровска, отвори расправа по дадената точка и даде збор на претседателката на комисијата за финансирање и буџет, Славица Фурнаџиска, која истакна дека точката е разгледана на комисија, детално е образложен извештајот, и заклучок од комисијата е дека реализацијата на буџетот во прв квартал од 2024 година задоволува. Комисијата нема забелешки.

Бидејќи никој од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 6 ВОЗДРЖАНИ советници** е усвоен *Образец K1 – Квартален извештај за извршувањето на Буџетот на општина Берово за извештајниот период 01.01.2024 – 31.03.2024 година (прв квартал);*

1. ***Образец К2 - Квартален извештај за достасани ненамирени обврски на општина Берово за извештаен период за квартал од 01.01.2024 – 31.03.2024 година (прв квартал);***

Претседателката на Совет, Марија Буровска, отвори расправа по дадената точка и даде збор на претседателката на комисијата за финансирање и буџет, Славица Фурнаџиска, која истакна дека точката е разгледана на комисија, се’ е детално објаснето во образложението на извештајот. Комисијата нема забелешки.

Бидејќи никој од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 6 ВОЗДРЖАНИ советници** е усвоен е усвоен *Образец К2 - Квартален извештај за достасани ненамирени обврски на општина Берово за извештаен период за квартал од 01.01.2024 – 31.03.2024 година (прв квартал);*

1. ***Образец К3 - Квартален извештај за промените на состојбата на секое задолжување на општините и јавните претпријатија основани од општините за извештаен период за извештаен период за квартал од 01.01.2024 – 31.03.2024 година (прв квартал);***

Претседателката на Совет, Марија Буровска, отвори расправа по дадената точка и даде збор на претседателката на комисијата за финансирање и буџет, Славица Фурнаџиска, која истакна дека точката е разгледана на комисија, во првиот квартал имаме отплата на рата од кредит.Комисијата нема забелешки. За збор се јави градоначалникот Пекевски кој даде објаснување за сите три К обрасци и истакна дека општина Берово е во доста стабилна финансиска состојба.

Бидејќи никој од советниците не се јави за збор, се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен *Образец К3 - Квартален извештај за промените на состојбата на секое задолжување на општините и јавните претпријатија основани од општините за извештаен период за извештаен период за квартал од 01.01.2024 – 31.03.2024 година (прв квартал);*

1. ***Квартален извештај за реализација на Програмата за активностите на Општина Берово во областа на културата во 2024 година;***

Претседателката на Совет Марија Буровска, отвори расправа по дадената точка.

Бидејќи никој од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 6 ВОЗДРЖАНИ советници** е усвоен *Квартален извештај за реализација на Програмата за активностите на Општина Берово во областа на културата во 2024 година;*

1. ***Квартален извештај за реализација на Програмата за одбележување на значајни настани и истакнати личности со спомен обележја во Општина Берово во 2024 година;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, од извештајот се гледа дека во првиот квартал нема реализирано активности согласно програмата.

Бидејќи никој од советниците не се јави за збор, се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен *Квартален извештај за реализација на Програмата за одбележување на значајни настани и истакнати личности со спомен обележја во Општина Берово во 2024 година;*

1. ***Квартален извештај за реализација на Програмата за спорт во 2024 година;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, ги наведе реализираните активности согласно програмата, но заради изборниот процес, нема извршено исплата на средства.

Бидејќи никој од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 6 ВОЗДРЖАНИ советници**  е усвоен *Квартален извештај за реализација на Програмата за спорт во 2024 година;*

1. ***Квартален извештај за реализација на Програмата за активностите на Општина Берово во областа на социјалната заштита во 2024 година;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, во извештајот е наведено дека има мал износ на исплата по поднесени барања, заради почнување на изборниот процес.

Никој од советниците не се јави за збор па се премина на гласање и **со 7 гласа ЗА, нема советници кои гласале ПРОТИВ, 6 ВОЗДРЖАНИ советници** е усвоен *Квартален извештај за реализација на Програмата за активностите на Општина Берово во областа на социјалната заштита во 2024 година;*

1. ***Квартален извештај за реализација на Програмата на Општина Берово од областа на образованието во 2024 година;***

Претседателката на Совет Марија Буровска, отвори расправа по дадената точка и како претседател на комисијата за јавни дејности, истакна дека и оваа точка е разгледана на комисија, комисијата нема забелешки.

Никој од советниците не се јави за збор па се премина на гласање и **со 7 гласа ЗА, нема советници кои гласале ПРОТИВ, 6 ВОЗДРЖАНИ советници** е усвоен *Квартален извештај за реализација на Програмата на Општина Берово од областа на образованието во 2024 година;*

1. ***Квартален извештај за реализација на Програмата за еднакви можности помеѓу мажите и жените за 2024 година;***

Претседателката на Совет Марија Буровска, отвори расправа по дадената точка даде збор на претседателката на комисијата за еднакви можности, Виолета Марковска Димовска, која истакна дека комисијата нема одржано состанок, бидејќи и од самиот извештај се забележува дека нема реализирано активности согласно програмата.

Никој од советниците не се јави за збор па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен*Квартален извештај за реализација на Програмата за еднакви можности помеѓу мажите и жените за 2024 година;*

1. ***Извештај за I квартал за Г1 ПРОГРАМА ЗА ПОДДРШКА НА ЛОКАЛНИОТ ЕКОНОМСКИ РАЗВОЈ НА ОПШТИНА БЕРОВО ЗА 2024 ГОДИНА;***

Претседателката на Совет Марија Буровска, отвори расправа по дадената точка и даде збор на претседателката на комисијата за финанасирање и буџет, Славица Фурнаџиска, која истакна дека точката е разгледана на комисијата, притоа наведувајќи ги проектите кои се прифатени и одбиени согласно програмата во првиот квартал од годината. Комисијата нема забелешки.

Никој од советниците не се јави за збор па се премина на гласање и **со 7 гласа ЗА, нема советници кои гласале ПРОТИВ, 6 ВОЗДРЖАНИ советници** е усвоен*Извештај за I квартал за Г1 ПРОГРАМА ЗА ПОДДРШКА НА ЛОКАЛНИОТ ЕКОНОМСКИ РАЗВОЈ НА ОПШТИНА БЕРОВО ЗА 2024 ГОДИНА;*

1. ***Извештај за I квартал за Г2 ПРОГРАМА ЗА ПОТТИКНУВАЊЕ НА РАЗВОЈОТ НА ТУРИЗМОТ НА ОПШТИНА БЕРОВО ЗА 2024 ГОДИНА;***

Претседателката на Совет Марија Буровска, отвори расправа по дадената точка и даде збор на претседателката на комисијата за финансирање и буџет, Славица Фурнаџиска, која истакна дека точката е разгледана на комисија, има техничка грешка во извештајот, во делот за бројот на евидентирани ноќевања, каде стои заклучно со месец март 2024 година има 3019 ноќевања, а треба да биде 9604 евидентирани ноќевања. Комисијата нема забелешки. За збор се јави советникот Петар Ружински, кој истакна дека во однос на минатата година бројот на евидентирани ноќевања во првиот квартал од оваа година е речиси тројно зголемен, дали тоа значи дека инспекциските служби си ги вршат работите како што треба, затоа што не е логично минатата година да има толку мал број ноќевања, а оваа година само првиот квартал е поголем од вкупниот број ноќевања во минатата година. А реално сите знаеме дека голем број туристи го посетуваат Берово и околината. Градоначалникот Пекевски истакна дека инспекциските служби се редовно на терен и редовно вршат контрола на сместувачките капацитети, па со тоа и евиденцијата на ноќевања е на повисоко ниво. За збор се јави и советникот Владо Методиев, кој истакна дека како општина сме должни да инвестираме во развојот на туризмот, сведоци сме дека бројот на туристи е досат голем, а истите реално не се евидентираат. Градоначалникот Пекевски истакна дека сме должни да инвестираме во развојот на туризмот, преку инфраструктурни проекти за подобрување на туристичката понуда на нашата општина. Во однос на евидентирањето на бројот на туристи, не треба секогаш инспекциските служби да бидат мотивација за оние наши граѓани кои нудат сместувачки капацитети да си ја вршат обврската за евидентирање на бројот на туристи кои престојуваат кај нив, сепак и свеста е таа која треба да ја имаме како граѓани.

Бидејќи никој друг од советниците не се јави за збор, се премина на гласање и **со 6 гласа ЗА, нема советници кои гласале ПРОТИВ, 7 ВОЗДРЖАНИ советници** нее усвоен*Извештај за I квартал за Г2 ПРОГРАМА ЗА ПОТТИКНУВАЊЕ НА РАЗВОЈОТ НА ТУРИЗМОТ НА ОПШТИНА БЕРОВО ЗА 2024 ГОДИНА;*

1. ***Годишен извештај за спроведување на Програмата за развој на Источен плански регион 2021 – 2026 година за 2023 година;***

Претседателката на Совет Марија Буровска, отвори расправа по дадената точка. За збор се јави советникот Петар Ружински кој даде забелешка дека општина Берово рециси и да ја нема во годишниот извештај на источен плански регион, треба да се поработи на поголемо бодирање и лобирање кај останатите членови од источно планскиот регион, за да и Берово добие позитивен чекор во добивање на проекти преку оваа заедница. Градоначалникот Пекевски истакна дека Берово има добиено доста значајни проекти преку источно планскиот регион, како што се втората фаза од изградбата на домот за стари лица во Берово, одобрен е и проектот за изградба на пешачка патека околу Беровско езеро, а сето тоа е во однос на големината на самата општина. За збор се јави и советникот Владо Методиев, кој истакна дека мора да се реагира кој надлежните служби во источен плански регион, за да може и проектите на општина Берово позитивно да поминуваат, сепак тоа се проекти од кои граѓаните ќе имаат бенефит. На овие забелешки Градоначалникот Пекевски даде предлог доколку советниците се сложат, за некоја наредна седница на советот на општина Берово, да се повикаат претседателот и директорот на Источен плански регион, па заеднички да се продискутираат овие дадени забелешки. За збор се јави и советничката Виолета Марковска Димовска која упати прашање до Градоначалникот Пекевски, која е неговата перцепција, кои проекти полесно поминуваат при селекцијата во Источен плански регион, дали помалите проекти кои немаат голема финансиска импликација или пак поголемите кои се посодржајни и за кои е потребно поголема оправданост за нивната потреба? Градоначалникот Пекевски истакна дека согласно Законот за регионален развој е утврдена намената и за кои проекти се искористуваат финансиските средства преку ИПР. Исто така, има мерки со кои однапред е утврден буџетот за одредена намена и само тие општини кои во даден момент ги исполнуваат условите за одредена област и имаат издржан проект, тие ги добиваат средствата. Досега има добра соработка и со градоначалниците на сите 11 општини кои се дел од ИПР, како и со надлежните служби на ИПР, се надеваме дека ова соработка ќе продолжи и во иднина.

Бидејќи никој друг од советниците не се јави за збор, се премина на гласање и **со 12 гласа ЗА, нема советници кои гласале ПРОТИВ, 1 ВОЗДРЖАН советник** е усвоен *Годишен извештај за спроведување на Програмата за развој на Источен плански регион 2021 – 2026 година за 2023 година;*

1. ***Годишен извештај за работењето на Центарот за развој на Источен плански регион за 2023 година со Годишен финансиски извештај за работа на Центарот во 2023 година, кој е составен дел на Извештајот за работењето;***

Претседателката на Совет Марија Буровска, отвори расправа по дадената точка и даде збор на претседателакта на комисијата за финансирање и буџет, Славица Фурнаџиска, која истакна дека овој извештај се однесува на финансиските средства потрошени во минатата 2023 година на ниво на целиот источно-плански регион.

Бидејќи никој од советниците не се јави за збор, се премина на гласање и **со 12 гласа ЗА, нема советници кои гласале ПРОТИВ, 1 ВОЗДРЖАН советник** е усвоен*Годишен извештај за работењето на Центарот за развој на Источен плански регион за 2023 година со Годишен финансиски извештај за работа на Центарот во 2023 година, кој е составен дел на Извештајот за работењето;*

1. ***Извештај за работа на Дом на културата “Димитар Беровски” Берово за прв квартал од 01.01.2024 – 31.03.2024 година;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија и комисијата нема забелешки по истата.

Никој од советниците не се јави за збор па се премина на гласање и **со 6 гласа ЗА, нема советници кои гласале ПРОТИВ, 6 ВОЗДРЖАНИ советници (претседателката Марија Буровска се иззема од гласање)** нее усвоен*Извештај за работа на Дом на културата “Димитар Беровски” Берово за прв квартал од 01.01.2024 – 31.03.2024 година;*

1. ***Тримесечен извештај за финансиско работење на ЈПКР “Услуга” Берово за 2024 година;***

Претседателката на Совет Марија Буровска, отвори расправа по дадената точка и даде збор на претседателката на комисијата за финансирање и буџет, Славица Фурнаџиска, кој истакна дека точката е разгледана на комисија, детално е разгледан и образложен извештајот, во кој се гледа дека ЈПКР во првиот квартал од годината има намалена загуба и истата може и повеќе да се намали, доколку се реализираат веќе започнатите проекти, како што се затварање и пренасочување на депонијата, завршната фаза од реконструкцијата на филтер станицата за вода за пиење,

Никој од советниците не се јави за збор па се премина на гласање и **со 6 гласа ЗА, 6 гласа ПРОТИВ, 1 ВОЗДРЖАН советник** не е усвоен*Тримесечен извештај за финансиско работење на ЈПКР “Услуга” Берово за 2024 година;*

1. ***Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект вон опфат на Урбанистички план, за градби со намена А4.3 - викенд куќи, на КП 7731 и 7732/1, КО Берово вон-град, Општина Берово;***

Претседателката на Совет Марија Буровска, отвори расправа по дадената точка и даде збор на претседателот на комисијта за урбанизам и комунални дејности, Гоце Ружински, кој истакна дека комисијат нема одржано состанок, па ја образложи точката. Имено, се однесува на отпочнување на постапка за изработка на Урбанистичко планска документација за изградба на викенд куќа за која трошоците се на товар на подносителот на иницијативата.

Никој од советниците не се јави за збор, се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект вон опфат на Урбанистички план, за градби со намена А4.3 - викенд куќи, на КП 7731 и 7732/1, КО Берово вон-град, Општина Берово;*

1. ***Советнички иницијативи и прашања;***

На 44тата седница на Совет на општина Берово, советникот Герасим Гриовски имаше свое излагање во врска со политичките изјави за време на предизборната кампања од страна на политичката партија ВМРО-ДПМНЕ и нејзиниот член Драган Ковачки, кои се однесуваа директно за советникот Гриовски.

1. ***Барања од институции и граѓани.***

 ***1. Барање од Владо Стоиловски;***

На 44.та Седница на Совет на Општина Берово одржана на ден 17.06.2024 година, под точка 22.Барања од институции и граѓани, е разгледано барање примено со архивски Бр.08-1550/1 од 30.04.2024 година за промена на еднонасочен режим на улица и е донесен **З А К Л У Ч О К** дека барањето за промена на еднонасочен режим на улица се одбива. Имено со Одлука на Советот на Општина Берово за утврдување на режимот на сообраќај во централното градско подрачје на градот Берово со Бр.09-2169/1 од 08.06.2023 година, е извршено утврдување на режимот на сообраќај во централното градско подрачје на градот Берово и тоа на ул. “Страшо Пинџур”, ул. “Цветан Димов”, ул.“Белградска” и дел од ул. “Маршал Тито” со воведување на еднонасочен сообраќај. За донесување на ваквата Одлука предходно се спроведени неколку средби со граѓаните кои живеат во подрачјето и на улиците каде се врши промената на сообраќајот, а е спроведена и целосна законска постапка и се обезбедени сите потребни мислења и согласности од надлежните институции. Врз основа на предходно наведеното, се одлучи негативно по однос на барањето.

1. ***Известување од Штипско Муфтиство***

На 44.та Седница на Совет на Општина Берово одржана на ден 17.06.2024 година, под точка 22.Барања од институции и граѓани, е разгледан дописот Бр.05/03 од 03.04.2024 година и е донесен **З А К Л У Ч О К** дека согласно позитивните законски прописи, Советот на Општина Берово нема надлежност во делокругот на работата и делувањето на верските заедници и религиозните групи. Известување е потребно да биде препратено до соодветните надлежни институции.

1. ***Барање од Здружение на граѓани “Засегнати сопственици на недвижен имот” Берово***

На 44.та Седница на Совет на Општина Берово одржана на ден 17.06.2024 година, под точка 22.Барања од институции и граѓани, е разгледан дописот примен во Општина Берово со архивски Бр.09-1317/1 од 02.04.2024 година и е донесен **З А К Л У Ч О К** дека барањето за финансиска помош за изградба на мост на клепалска река, Советот на Општина Берово, согласно насоките добиени од ДИК, ќе го разгледа на следната седница, по завршување на целокупникот изборен процес и формирање на Влада. До тогаш, се задолжува барателот да ја достави целокупната проектна и финансиска документација со која располага, за да се изнајде правен основ за доделување на финансиската помош, доколку е возможно да се додели истата.

***4.Барање од месна заедница с.Негрево***

На 44.та Седница на Совет на Општина Берово одржана на ден 17.06.2024 година, под точка 22.Барања од институции и граѓани, е разгледано барање примено во Општина Берово со архивски Бр.08-1772/1 од 31.05.2024 година и е донесен **З А К Л У Ч О К** дека барањето за финансиска помош од Месна заедница во с.Негрево, за поддршка на градежни активности за реконструкција на храмот Св.Цар Константин и Елена, Советот на Општина Берово, согласно насоките добиени од ДИК, ќе го разгледа на следната седница, по завршување на целокупникот изборен процес и формирање на Влада.

 ***5.Барање од здружение на пензионери Берово;***

На 44.та Седница на Совет на Општина Берово одржана на ден 17.06.2024 година, под точка 22.Барања од институции и граѓани, е разгледано барање со Бр.0302/9-1 од 12.04.2024 година и е донесен **З А К Л У Ч О К** дека барањето за финансиска помош од Здружение на пензионери Берово, за доделување на финансиски средства за набавка на казан за соларно затоплување и пумпа на парен котел, Советот на Општина Берово, согласно насоките добиени од ДИК, ќе го разгледа на следната седница, по завршување на целокупникот изборен процес и формирање на Влада.

 ***6.Барање од ЕКО ЗЕЛЕНО ДВИЖЕЊЕ***

На 44.та Седница на Совет на Општина Берово одржана на ден 17.06.2024 година, под точка 22.Барања од институции и граѓани, е разгледан допис со Бр.0402-1/24 од 11.06.2024 година, за поддршка и вклучување во проектни активности “Анкета” и “Прашалник” на проектот “Регионално партнерство за подобро спроведување на Зелена Агенда на локално ниво” и е донесен **З А К Л У Ч О К** дописот во електронска форма да се препрати до сите советници при Советот на Општина Берово, за да можат да постапат по истиот.

 ***7. Барање од хотел Манастир Берово***

На 44.та Седница на Совет на Општина Берово одржана на ден 17.06.2024 година, под точка 22.Барања од институции и граѓани, е разгледано Барањето од Хотел Манастир ДООЕЛ Берово, со Бр.0402-232/24 од 11.06.2024 година, и е донесен **З А К Л У Ч О К** дека со оглед на фактот што Барањето се однесува на повеќе различни институции и оддели, Барањето од Хотел Манастир ДООЕЛ Берово да се препрати до:

* ОВР Берово (за превземање на дејствија во однос на првата точка од истоито);
* Одделение за урабнизам при Општина Берово;
* Одделение за комунални дејности и заштита на животната средина;
* Одделение за јавни дејности;
* Одделение за ЛЕР и
* ЈПКР “Услуга”,

 за постапување, секој од својата област согласно барањето. Заклучокот од Советот на Општина Берово да се достави до барателот.

 ***8.Барање од Здружение на граѓани “Св.Троица Русинска” – Русиново***

На 44.та Седница на Совет на Општина Берово одржана на ден 17.06.2024 година, под точка 22.Барања од институции и граѓани, е разгледано Барање примено во Општина Берово со архивски Бр.09-1901/1 од 12.06.2024 година и е донесен **З А К Л У Ч О К** дека барањето на Здружение на граѓани “Св.Троица Русинска” – Русиново се одбива. Здружението на граѓани “Св.Троица Русинска” – Русиново за организирање на настаните може да користи електрична енергија од објектите што се во сопственост на Општина Берово. Во спротивно потребно е Вие како Здружение на граѓани да поднесете Барање до ЕВН за да Ви направат Ваш приклучок за таа цел.

Точките на дневен ред се исцрпени и седницата е завршена во 10 часот и 15 минути.

 На крајот од седницата Претседателката на Совет на општина Берово, Марија Буровска се заблагодари на Советниците за присуството.

 Усвоен со

Бр.09-2089/1

 ­­­­02.07.2024 година

Берово

*Записничар Претседател на Совет*

 *Благородна Рунтевска Марија Буровска*

 *\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

 (*потпис) (потпис)*